་ཀྱང་ཕན།
ཕོ་རོག་གི་ཁྲག་བྱུགས་ན་ཐེང་ཆོག་ཏུ་བཤད། ཕ་བང་ལོང་བུའི་
ཞིབ་ཕྱེ་སྦྲང་སྦྱར་བསྐུས་ན་ཕན། ྋརྒྱ་མཚུར་དཀར་པོ་མེར་
བསྲེག་ཕྱེ་མའམ། ར་གན་དུད་པ་མིག་ཏུ་བླུགས་ན་མིག་ནད་

1054
གསོ་བ་རིག་པའི་སྐོར།
མི་ཕམ་བཀའ་འབུམ།
ཀུན་ལ་ཕན། ལིང་རོ་ལ་དུང་རུ་རྟ་ཚ་ལ་གསུམ་ཆ་མཉམ་
བསྲེག་ཐལ་ཕྱེ་མ་རྒྱུས་མདས་སྐོམ་འདེབས་བྱས་པས་སེལ།
མིག་ལ་གྲ་ལྕག་ཕོག་པ་དང་རྡུལ་ཤོར་བ་སོགས་ཕྲལ་གྱི་མིག་
ནད་རིགས་ལ་ལ་ཆའི་དུ་བས་བདུག་ན་ཕན། མིག་ཏུ་གྲ་མ་
ཤོར་ན་ནས་བཙོས་པའི་ཁུ་བ་བླུགས་པས་ཕན། ཞིམ་བུའི་
ཁྲག་མ་རུལ་བ་གྲིབ་བསྐོམ་ཕྱེ་མ་བྱུགས་པས་ལིང་ཐོག་སོགས་
མིག་ནད་རིགས་ལ་ཕན། ཤ་འཛེར་ལ་རང་གི་སྲིན་ལག་རྩེར་
ཁྲག་གཏར་བ་བྱུགས་པས་ཕན། ལྟོ་སྟོངས་རང་གི་སོ་དྲེག་སྲིན་
ལག་གིས་བླང་སྟེ་མིག་གཉིས་ལ་རྒྱུན་དུ་བྱུགས་ན་མིག་ནད་
ཐམས་ཅད་སེལ་ཞིང་མིག་གསལ་བར་འགྱུར། རྣ་བ་ནས་ཡུན་
རིང་རྣག་འོང་ན། ཤིང་ཀུན་ཚ་ལ་གཉིས་མར་དུ་བཙོས་པ་ལན་
གསུམ་བླུགས་པས་སེལ། ཨ་རུ་དང་རུ་རྟའི་ཁུ་བས་རྣ་བའི་
རྣག་ཁྲག་དང་ཟུག་གཟེར་སེལ། ལྕེ་ནད་སོགས་ལྕེ་མི་བདེ་
ལྡིབ་པའི་རིགས་ལ་ཚྭ་ལ་ནག་མཚུར་གསེར་མདོག་ཞུ་མཁན་
ལི་ག་དུར་རྣམས་ཆུར་སྤང་མཁུར་བཀང་ཡང་ཡང་བྱ། དེ་ནས་
ལྕེ་རྩ་གཏར༌བས༌སྐྱོན་ཀུན༌ཞི་གསུངས་སོ། །སྣ་དང་མཚུལ་བ་
མི་བདེ་བ་ལ། གུར་གུམ་སྐྱུ་རུ་ཤིང་མངར་གྱི་ཁུ་བ་སྣར་བླུག །
ཡུང་པ་ལྡོང་རོས་བ་བླ་རྒྱ་སྐག་འབྲས་གསུམ་ཙན་དན་དཀར་

ལུས་ལ་ཉེར་མཁོ།
1055
པོ་རྣམས་ཀྱི་དུ་བ་རྣོན་པོས་བདུག་པར་བྱའོ། །རང་གི་སྐྲ་ནམ་
བཞར་ཐེབ་རེ་ལ་སྐྲ་ཆུས་ཁ་བཤལ་ན་སོ་སྲིན་གཏན་ནས་མི་
འབྱུང་༑ ལ་ལ་ཕུད་བསྲེགས་པའི་དུ་བ་ཁར་བཏང་ན་སོ་སྲིན་
ལ་ཕན། ནག་མཚུར་མར་ནག་ནང་བསྐོལ་བ་སོ་ལ་བསྐུས་ན་
སོ་ཡི་གཟུག་གཟེར་ཐམས་ཅད་ཞི། ཨ་རུའི་ཕྱེ་མ་སྦྲང་རྩི་སྦྱར་
བ་བསྐུས་ན་དེ་བཞིན་ལ་མ་ཞུ་ཁ་ནད་ཐམས་ཅད་སེལ།
གདོན་གྱིས་སོ་ན་བར་ཁྱི་ལུད་གུ་གུལ་ཡུངས་ཀར་ར་ཡི་དུད་
རྨོངས་སྤུའམ་བརྟགས་པས་བདུག་ན་ཕན། རླུང་གིས་སོ་ན་བར་
སྒོག་སྐྱ་མར་དུ་བཙོས་པ་རྣ་བའི་ནང་ཐིགས་པ་འགའ་བླུགས།
ཟ་འགྲམ་ངོས་སུ་བྱུག་སྒོག་སྐྱའི་རོ་མ་སོ་བར་བཅུག་པས་ཕན་
ནོ༑ ༑ཞིམ་བུའི་ལྤགས་པ་མགོར་གྱོན་ན་མགོ་ནད་ལ་ཕན། གོ་
བྱི་ལ་ཆུར་བརྡར་ཕྱེ་མ་བྱུགས་པས་གླང་ཤུ་ཤ་བཀྲ་སེལ། ཤུ་བ་
ཟ་ཀོང་སོགས་ལ་ཚྭ་དང་གཡེར་མ་ཆ་མཉམ་ཞིབ་བཏགས།
མར་ཁུ་བཙགས་བཅད་སྦྱར་ཏེ་བྱུགས་པས་ཕན། ངོ་ཤིག་ལ་ཞུ་
མཁན༑ ཡུང་བ། སྒ་སྐྱའི་ཕྱེ་ཞིབ་ཆུར་སྦྱར་བྱུགས་པས་ཕན།
སྡོམ་སྦྲུལ་སྡིག་པ་སོགས་ཁ་དུག་ཅན་གྱི་སོ་བཏབ་པར་རམ་
པའི་ཁུ་བར་གླ་རྩི་བཏབ་པ་བྱུགས་པས་ཕན། དུང་ཐལ་སྤང་
སྤོས་མུ་ཟི་དཀར་པོ་གསུམ་ཞིབ་བཏགས་མར་སྦྱར་བྱུགས་

1056
གསོ་བ་རིག་པའི་སྐོར།
མི་ཕམ་བཀའ་འབུམ།
པས་ཟ་འཕྲུག་ལ་ཕན། ཡང་ན་ཤུག་པའི་མར་ཁུའམ། རྩབ་ཁུ་
བྱུགས་པས་ཕན། ཤུ་ཐོར་རིགས་ལ་ཐར་ནུ། ཆུ་རྩ། ཚྭ་རྙིང༌།
ཟངས་གཞོང་ནང་སྲིན་ནག་བསྲེག་པ། ྋཐབ་ཁའི་འོག་ས་
བཅས་ཀྱི་ཕྱེ་མ་མར་རྙིང་སྦྱར་ཏེ་བྱུགས་ནས་མེ་ཉི་གང་རུང་ལ་
ལན་གསུམ་བསྟན་པས་ཤུ་ཐོར་ཡུལ་འབུད་དོ། །ཡང་ན་མུ་ཟི་
ཚྭ་ཕབ་དུད་པ་ཤ་རུ་བསྲེག་ཐལ་རྣམས་མར་སྦྱར་ཤུ་བར་བསྐུ་
ཞིང་ཉི་མར་བསྲེག་པས་སེལ། བ་བླ་ལྡོང་རོས་འབྲུག་རུས་
རྣམས་ཀྱི་ཕྱེ་མས་རྨ་ཡི་རྨེན་ངན་འཁྲིགས་པ་སེལ་ལོ། །མེ་རྨ་
ལ་ཁྱི་ཁྲག་སླེབ་ཆོག་ཏུ་བཤད། ཆུ་བལ་དང་གསོར་ལྡེམ་གྱི་
བསིལ་བའི་དུག་གིས་ཚ་དབལ་སེལ། སིནྡྷུ་ར་བཏབ་ཀྱང་ཕན་
ནོ༑ ༑རྩ་ཆུ་འགགས་པར་བུལ་ཏོག་ཐུར་མགོ་གསུམ་ཆུ་བཀོལ་
གྱིས་འཐུང་ན་ཕན། གོ་བྱི་ལ་རྡོག་བཞི་འོ་མ་བྲེ་གང་དུ་བཙོས་
ནས་དུམ་བཞི་བྱས་པ་ཞིབ་བཏགས། ཚ་སྲིན་ལ་ཆུ་གྲང་དང་།
གྲང་སྲིན་ལ་ཆང་གིས་ཕུལ་ན་སྲིན་གྱི་ནད་རིགས་ལ་ཕན།
མཚོན་རྨ་ཆེ་ཕྲའི་རིགས་ལ། ན་མ་ཏ་པ་ཤ །ཞེས་སྔགས་
བཏབ་པས་རྨ་སྐྲངས་ཁྲག་སོགས་རྨ་ནད་རིགས་ལ་ཕན། ཤའུ་
མྱུར་དུ་གསོ་བར་ཁ་གུར་དོམ་མཁྲིས་ཡུག་ཤིང་ཁནྜ་བཏབ་
པས་ཕན་ངེས་སོ། །གུ་གུལ་ནག་པོའི་ཁུ་བས་མཚོན་རྨའི་དུག་

ལུས་ལ་ཉེར་མཁོ།
1057
སེལ༑ རྨ་ལ་ཐབ་ཤོར་ན། ཏང་ཀུན་སྡོང་རོས་མུ་ཟི་བཅས་
ཞིབ་བཏགས་པ་དང་བསྲེས་ཏེ་བྱུགས་པས་ཕན། གང་གི་
སྔགས་ཀྱང་བཏབ་བོ། །ཐབ་རྒོད་ལ་སྲོ་མ་ར་ཙ་བ་ལང་གི་ཆུ་
ལ་སྦྱར་ཏེ་བྱུགས་པས་ཕན། མགོ་དང་ཡན་ལག་གི་རྣག་མ་
ཆོད་པ་ལ། ཁྱིམ་བྱའི་ཤ་སོལ་བ་གཅིག་མཛོ་ཞོའི་ནང་དུ་
བཙོས་ལ་བཏང༌། མཛོ་ཞོ་མ་རྙེད་ན་གང་རྙེད་ལ་བྱ། དེས་ཕན་
ཏེ་མཐའ་བཞིའི་མཁས་པའི་ལུགས་སོ། །ཁྱིས་རྨུགས་ན་དེ་མ་
ཐག་ཆུ་ངན་གྱིས་བཀྲུས། ཁྱི་སྐུད་ར་སྐུད་ཀྱིས་བཅིང་། སྤྱོད་
ལམ་སྲུང་མི་དགོས་སོ། །དུག་གི་རིགས་མཐའ་དག་ལ།
གསེར་མདོག །འོམ་བུ། གུར་གུམ། གླ་རྩི། ཆར་ཉུང་བཏང་
བས་སེལ། སོ་མ་ར་ཙ་བ་ལང་གི་ལྕི་བའི་ཁུ་བ་དང་སྦྱར་ཏེ་
འཐུང་ན་རྒྱུ་བ་དང་མི་རྒྱུ་བའི་དུག་ཐམས་ཅད་འཇོམས་པའི་
མཆོག་ཡིན་ནོ། །ཤང་ཤང་དམར་པོ་བསྐོལ་ཐང་གིས་དམར་
བཤལ་ལ་ཕན། ལན་གཉིས་གསུམ་སོང་ནས་རླུང་འདོན་
དགོས་སོ། །སྐྱུང་ཁའི་ཁྲག་འབྲུམ་ནག་ལ་སླེབ་ཆོག་ཏུ་བཤད།
ཙན་དན་དཀར་མར། གུར་གུམ། བ་ཤ་ཀ །ཧོང་ལེན་གཡའ་
ཀྱི་རྣམས་ཀྱིས་ཚད་པའི་རིགས་མཐའ་དག་སེལ། ཛ་ཏི་ཨ་
གར་གོ་སྙོད་རུ་རྟ་རྣམས་ཀྱིས་རླུང་སེལ། ཏིག་ཏ་དོམ་མཁྲིས་

1058
གསོ་བ་རིག་པའི་སྐོར།
མི་ཕམ་བཀའ་འབུམ།
གསེར་མེ་སྐྱུ་རུས་མཁྲིས་པ་སེལ། སེ་འབྲུ་དང་ཚ་བ་གསུམ་
གྱིས་བད་ཀན་གྲང་ནད་སེལ། ཅོང་ཞི་བྲག་ཞུན་ཨ་རུ་པྲི་ཡངྐུ་
མ༌ནུ༌འུ༌སུ༌སྟར༌བུ༌རྣམས༌ཀྱིས༌བད་སྐུན་སྨུག་པོ་འདུས་པའི་
ནད་སེལ། གུ་གུལ་ནག་པོ་ཤུ་དག་གླ་རྩི་ཆོས་སྨན་དྲི་ཆུ་རྣམས་
ཀྱིས་གདོན་སེལ། གླ་རྩི་ཕུར་ནག་མིང་ཅན་ནག་པོ་སྟག་ཤྭ་གུ་
གུལ་རྣམས་ཀྱིས་གཉན་སེལ། བྱི་ཏང་མ་རུ་རུ་རྟ་སོགས་ཀྱིས་
སྲིན་སེལ། བ་ཤ་ཀ་ཧོང་ལེན་སྐྱུ་རུ་ཨ་རུ་ཙན་དན་དམར་པོ་
མཛོ་མོ་ཤིང་སྲོ་ལོ་རྣམས་ཀྱིས་ཁྲག་དང་འཁྲུག་སེལ་བས་སོ་
སོར་གང་འོས་དང་དོན་སྣོད་ཀྱི་ཁ་འཛིན་རྣམས་སྦྱར་བས་ནད་
ཐམས་ཅད་སེལ་བར་འགྱུར་རོ། །ཞོ་དང་བུ་རམ་སྦྱར་ཏེ་
དཀྲུགས་པའི་ནང་དྲི་བཞི་ཞེས། ཤིང་ཚ་སུག་སྨེལ་ནཱ་ག་གེ་
སར༑ གནྡྷ་བྷ་དྲ་བཞི་སྦྱར་བ་བཏབ་པ་འཐུང་ནས། ཟས་དང་
སྤོད་སྣ་ཚོགས་སྦྱར་བ་ཟོས་ན་ཤ་སྐྱེ་ཞིང་རོ་ཙ་བར་བྱེད་ཅེས་
གཅེས་གྲུབ་ལས་སོ། །འདི་ཚ་ལ་ཟས་ཟོས་རྗེས་སྐོམ་ཅུང་ཟད་བཏུང་བ་
ལུས་སྨད་དྲོ་བ་ཀྱང་ཟེར་བརྟག་གོ། །ནན་དུ་བཏང་ན་བཟང་ཞེས་
བཤད༑ མན་རྒྱུད་དུ། དྲི་བཟང་བཞི་དང་ཞོ་སྦྱར་ཆམ་པ་སེལ་
གསུང་བ་ཡང་འདི་ཡིིན་ཏེ་ལུས་ལ་ཤིན་ཏུ་འཕྲོད་པ་ཡིན་ནོ། །
ཨ་རུ་བཟང་པོ་དང༌། རྟག་ངུ་། དབང་ལག ཅོང་ཞི། བྲག་ཞུན།

বা
ལུས་ལ་ཉེར་མཁོ།
1059
སྦྲང་རྩི་ཞུན་མར་སྦྱར་བ་ཟོས་ན་བཅུད་ལེན་གྱི་མཆོག་སྟེ་ཚེ་
དེང་ལང་ཚོ་འཕེལ་ལོ། །གླང་བུའམ་ཁྱི་དཀར་འབྲས་བུ་འོ་
མར་བཙོས་ཏེ་ཟོས་ན་ཐིག་ལེ་འཛག་པ་གཅོད། ལུས་ཟུངས་
འཕེལ་ལོ། །ཡང་སྐྱེས་པའི་གྲི་རུས་བརྡར་ཕྱེ་ལྟེ་བར་བསྐུས་ན་
ཐིག་ལེ་འཛག་པ་སྲུང་ངོ་། །ཅོང་ཞི་དབང་ལག་དབྱར་རྩ་
དགུན་ འབུཪ་ མཉེ་ ཐུག་ འབྲས་ ཤིང་ མངར་རྣམས་ འོ་ མར་
གདུས་འཐུང་རོ་ཙ་བར་བྱེད་དོ། །རིན་པོ་ཆེའི་རིགས་ལུས་ལ་
འཆང་བ་ལ་ནད་གདོན་སེལ་ཞིང་ཕན་པ་སྒྲུབ་པའི་ནུས་པ་སོ་
སོ་ཡོད་ལ། མདོ་ཙམ་བརྗོད་ན་ཕ་ལམ་གྱིིས་ཀླུའི་དུག་སེལ།
མཚོན་སོགས་སྲུང༌། སྤོས་ཤེལ་གྱིས་མིག་གསལ་དམར་ནད་
ཐུབ༑ གཡུ་བཟང་པོས་མཆིན་ནད་དང་དུག་སོགས་ཐུབ། མུ་
ཏིག་གིས་ཚེ་རིང་ཀླད་ནད་སེལ། བྱེ་རུས་ཟས་ནོར་འཕེལ་རྩ་
ནད་ལ་ཕན། མུ་མེན་གྱིས་ནད་མེད་དང་སྟོབས་བསྐྱེད་དཀར་
ཕྲ་མེན་གྱིས་གཟའ་རྒྱུ་སྐར་སྟེང་གདོན་འོག་གདོན་རྟས་བརྡབ་
མགོ་ཆགས་སོགས་ཐུབ། གསེར་ལུས་ལ་འཆང་ན་མདངས་
བཟང་༑ དེ་རིང་གསར་དུ་བརྡུང་བའི་རྣ་རྒྱན་ལ་གསེར་ཀུ་མཱ་
རི་ཞེས་བྱ་ཞིང༌། དེས་དེ་ཉིད་ཀྱི་མཚོན་སྲུང༌། ཉིན་རེ་བཞིན་
ཡང་ཡང་གསར་བརྡུང་བྱས་པས་དེ་བཞིན་ནོ། །དེ་སོགས་རིན་

1060
གསོ་བ་རིག་པའི་སྐོར།
མི་ཕམ་བཀའ་འབུམ།
པོ་ཆེའི་ནུས་པ་ཤིན་ཏུ་རྒྱ་ཆེའོ། །ཨ་རུ་ར་ཟུར་བརྒྱད་ལུས་ལ་
འཆང་བས་རིམས་མི་འོང༌། ཤུ་དག་དང་གུ་གུལ་འཆང་བས་
གདོན་ཐུབ། གུ་གུལ་ནག་པོ་ལུས་ལ་བཅངས་པ་ཙམ་གྱིས་
མཚོན་གྱིས་མི་འཆི། དེ་ལ་སོགས་པ་སྨན་གྱི་ནུས་པ་ཡང་ཚད་
མེད་དོ། །ཐོག་གིས་བསད་པའི་རུས་པ་སྐེ་ལ་བཏགས་ན་རྒྱལ་
པོ་ཐུབ། རུས་སྦལ་གྱི་ལྐོག་པས་ས་བདག་ཐུབ། ཕག་མཆེས་
ས་གདོན་ཐུབ། སླང་དྲེག་གིས་ས་དགྲ་ཐུབ། དེ་ལ་སོགས་པ་
རྫས་ཀྱི་ནུས་པ་ཡང་བསླུ་བ་མེད་པས་གང་ལ་གང་ཕན་དུ་སྦྱར་
བར་བྱ་སྟེ་ཕྲན་བུའི་ནད་བཅོས་ཉེར་མཁོའི་སྐོར་རེ། བདུན་པ་
སྐད་བཅོས་ཀྱི་སྐོར་ཟབ་མོ་མདོ་ཙམ་བརྗོད་ན། གུ་རུ་པདྨས་
རྗེས་འཇུག་རྣམས་ཀྱི་དོན་དུ་མཛད་པ་ཚངས་དབྱངས་གསུང་
གི་གདམ་ངག་ནི། དང་པོ་གཡེར་མ་འབྲུ་བཅུ་བཞི་ཆུ་གཙང་
ཕུལ་ཕྱེད་དུ་སྦང་བ་ལྟོ་སྟོང་ལན་གསུམ་བཞིར་བཏུང་བས་རྩ་
སྒོ་འབྱེད། དེ་ནས་ནས་ཀྱི་སོག་མ་མ་རུལ་བ་དམར་པོའི་
ཚིགས་པ་ཕུལ་གང༌། སྤང་རྒྱན་དཀར་པོ་རྩ་བར་བཅས་པ་
སྤར་གང་རྫ་སྣོད་དུ་གཡའ་ཆུ་ཕུལ་གསུམ་ནང་ཞག་གསུམ་
བགྲུངས་ལ། དེ་ཞག་ལྔ་བར་ལྟོར་བཏང༌། དེ་རྗེས་ཞག་གཉིས་
ལ་ཨ་རུ་རའི་ཆུ་བཏུང༌། ཞག་བདུན་པོ་དེས་རྩ་ནད་སྦྱང་བར་

বা
ལུས་ལ་ཉེར་མཁོ།
1061
བྱས་ལ། དེ་ནས་དངོས་གཞི་ཨ་རུ་ར་གསེར་མདོག་རྡོག་པོ་
བདུན༑ བ་རུ་ར་གཉིས། སྐྱུ་རུ་ར་བཅུ། དེ་དང་སྤྱི་བཞུར་
མཉམ་པ་དང་སྲོ་ལོ་དཀར་པོ་སྤང་རྒྱན་རྣམས་ཆུར་གདུས་པའི་
ཁུ་བར་ཁ་ཚར་གྱི་ཕྱེ་མ་འདི་རྣམས་གདབ་པར་བྱ་སྟེ། ཅུ་གང་
སུག་སྨེལ་ཤིང་མངར་མོན་ལུག་གླ་སྒང༌། སྤང་རྩི་དོ་བོ། པི་པི་
ལིང་ཀ་ར་རྣམས་ཆ་མཉམ་ཞིབ་བཏག་ཆུ་གྲང་མོར་སྦྱར་ལ།
ཟླ་བ་གཅིག་གི་བར་དུ་ནང་མོ་ལྟོ་སྟོང་ལ་བཏུང་ན་ཚངས་པའི་
དབྱངས་འགྲུབ། དེ་ཡང་སྐད་ངར་འདོད་ན་ཨ་རུ་ར་མང་
དགོས༑ སྦོམ་འདོད་སུག་སྨེལ། འཕྲ་འདོད་སྲོ་ལོ། །རིང་བར་
ཅུ་གང༌། སྙན་པར་སྤང་རྒྱན། འཁིང་འདོད་ཤིང་མངར་བསྐྱེད་
པར་བྱའོ་ཞེས་ སྤྱི་རཏྣ་གླིང་པའི་གཏེར་མ་ཟབ་བོ། །ཡང་པདྨ་
གར་དབང་ གི་སྀ གཏེར་ཁ་ནས། ཨ༔གི་ཝཾ་དང་ནི་ཁ་ཆེའི་
ཆུས༔ སྐར་མ་རྒྱལ་གྱི་དུས་སུ་བྲིསཿཨ་རུ་ར་ཡི་ནཱ་བཟའ་བྱ༔
ཟླ་བའི་བར་དུ་ཟོས་གྱུར་ན༔ མྱུར་དུ་ཚངས་པའི་དབྱངས་ལྡན་
འགྱུར༔ ཀླུ་བདུད་ཐལ་ཀ་རྡོ་རྗེ་དང༔ མེ་ཏོག་གླང་པོ་སྣ་ཡིས་
ནི༔སྐར་མ་རྒྱལ་གྱི་དུས་སུ་བྲིས༔ བྱང་ཆུབ་འོམ་བུའི་ཁུ་བས་
དབུལ༔ ཉིན་རེ་ལྔ་ལྔ་ཟས་སུ་ཟ༔ གྲེ་བདེ་སྟོད་རྒྱབ་ཞི་བ་དང་༔
སྟོབས་ལྡན་སེང་གེའི་ང་རོ་འབྱུང་༔ ད་ནི་སྔགས་ཀྱི་བྱེད་ལུགས་

1062
གསོ་བ་རིག་པའི་སྐོར།
མི་ཕམ་བཀའ་འབུམ།
ལ༔ སྔགས་དང་རྫས་དང་དམིགས་པ་གསུམ༔ རྫས་ནི་འོམ་བུ་
གསར་པ་ལ༔ ཚད་ནི་མཐེའུ་ཆུང་རྩེ་ཚོན་གང༔ སྔགས་ནི། ཨོཾ་རུ་
ཙི་ར་མ་ཎི་བྲ་ཝ་རྟ་ཡ་ཧཱུཾ་ཕཊ༔ འབུམ་ཚོ་གཅིག་ནི་སྔགས་ཚད་
ཡིན༑ དམིགས་པ་ནིི༔ རང་ཉིད་ནམ་མཁའ་མཐའ་ཡས་ལ༔
སྔགས་ནི་ལྷོ་སྤྲིན་འཐིབས་པར་བསྐྱེད༔ གྲེ་བ་གཡུ་འབྲུག་སྔོན་
མོར་བསམ༔ སྔགས་ཤིང་སྦྲང་ཆར་སིལ་མར་བསྐྱེད༔ གསོལ་
དུས་བདག་དང་མཐའ་ཡས་པའི༔ སེམས་ཅན་ཐམས་ཅད་སྒྲིབ་
པ་རྣམས༔ ཞེ་སྡང་མེ་ལ་བྱང་ཆུབ་ཆར་བབ་བསམ༔ སྒྲིབ་བྱང་
རང་ཉིད་ཤེལ་བུམ་ཞོ་ཡིས་བཀང་འདྲར་བསྐྱེད༔ ཅེས་པ་འདི་ནི་
སློབ་དཔོན་པདྨས་རྒྱལ་བ་མཆོག་དབྱངས་ལ་གདམས་པ་པདྨ་
གར་གྱི་དབང་ཕྱུག་རྩལ་གྱིས་སྤུ་རི་དྭགས་རྫོང་གི་གཏེར་མའོ། །
ཡང་སྤང་རྒྱན་དཀར་པོ་འབྲི་མཽག་ཨ་རུ་ར་གསུམ་ཆུ་གཙང་དུ་
སྤང་ལ། ཨོཾ་ཨཱཿཧཱུཾ་ན་མོ་ཧི་རི་མི་རི་སྭཱ་ཧཱ། ཞེས་བཏབ་སྟེ་འཐུང་ན་
ཚངས་པའི་དབྱངས་ཐོབ་ཅེས་བཀའ་གཏེར་གྱི་མན་ངག་གོ། །ཨོཾ་
བྷ་ག་ཝ་ཏི་ཤྲུ་ཏི་སྨྲི་ཏི་བ་ལ་བ་ལ་བར་མ་སིདྡྷེ་སྭཱ་ཧཱ༔ སྤྱན་རས་
གཟིགས་ཀྱི་མདུན་དུ་ཆུ་ཁྱོར་བ་གང་ལ་བཟླས་ནས྄་ཞག་བདུན་
དུ་འཐུང་ན་ཚིགས་བཅད་སུམ་བརྒྱ་ཟིན། ཟླ་གཅིག་འཐུང་ན་
མིའམ་ཅི་ལྟར་དབྱངས་སྙན་པར་འགྱུར་ཞེས་སྟོན་པ་སངས་རྒྱས་

ལུས་ལ་ཉེར་མཁོ།
1063
ཀྱི་བཀའོ། །ཡང་བྱང་ལུགས་སྐད་སྨན། རྟ་ཡི་མགྲིན་པ། གོང་
མོའི་སྒོ་ང་། ཤ་བའི་ཀླད་པ། ནེ་ཙོ་དང་། ཁུ་བྱུག་དང་། འཇོལ་
མོ་དང༌། ཅོ་ག་རྣམས་ཀྱི་གྲེ་བ་དང་ལྕེ། གསང་སྨན་བོ